23 निगम कर्मी ही लगा सके हाजिरी
नगरनिगम के करीब 23 कर्मचारियों काे छोड़कर शेष की आधार बेस्ड बायोमीट्रिक हाजिरी पहले दिन नहीं लग सकी। इसके बाद उन्होंने रजिस्टर में अपनी उपस्थिति दर्ज करवाई। अब जिन कर्मचारियों की हाजिरी रजिस्टर में लगी, उन्हें अपनी सेलरी कटने का अंदेशा सता रहा है। निगम में गुरुवार से आधार बेस्ड बायोमीट्रिक हाजिरी लगवाने की व्यवस्था की गई थी। इसलिए कर्मचारी सुबह 8.30 बजे के बाद ही पहुंचना शुरू हो गए थे। हालांकि कर्मचारियों को उस समय परेशानी हुई कि तमाम कर्मचारियों का मशीन में पंच ही नहीं लिया। ऐसे में कर्मचारी हाजिरी के फेर में ही उलझे दिखे। दरअसल, मुख्य सचिव डीएस ढेसी ने बायोमीट्रिक हाजिरी पर जोर दिया तो निगम में भी फैसला लागू कर दिया गया। निगम में स्थाई कर्मचारी करीब 318 तो विभिन्न शाखाओं के करीब 96 कर्मचारी हैं।
^कुछ कर्मचारियों की हाजिरी इसलिए नहीं लग सकी है कि उनके आधार का रजिस्ट्रेशन किन्हीं खामियों के चलते आधार बेस्ड बायोमीट्रिक मशीन में पंच नहीं कर सका है। जो भी खामी होगी, उसे दूर कराकर रेगुलर हाजिरी लगवाने की व्यवस्था करेंगे।’’ वीरेंद्रसिंह, सेक्रेटरी, नगर निगम
bho_Deva hin_Deva hin_Deva